**SHPALLJE PËR VENDE TË LIRA PUNE**

**Policia Bashkiake**

**Pogradec**

**Nr. \_\_\_\_\_ prot. Pogradec, më \_\_\_\_. \_\_\_. 2022**

**PUNONJËS NË POLICINË BASHKIAKE TË BASHKISË**  **POGRADEC**

Në mbështetje të Ligjit Nr. 139/2015 "Për vetëqeverisjen vendore", nenit 5 të ligjit nr. 8224, datë 15.5.1997 "Për organizimin dhe funksionimin e Policisë së Bashkisë dhe Komunës",i ndryshuar, neni 11 të Rregullores së brendshme "Tip" të policisë së bashkisë dhe komunës, Vendimin e Këshillit të Ministrave nr. 313, datë 01.07.2002 "Për caktimin e strukturës së numrit të punonjësve dhe shpenzimeve buxhetore të Policisë së Bashkisë dhe Komunës",

**Bashkia e Pogradecit shpall procedurën e konkurimit për 2 (dy) vende të lira :**

**Punonjës i Policisë Bashkiake 2 ( dy) pozicione.**

**Kandidatët për pozicionin Punonjës i Policisë Bashkiake duhet të plotësojnë kërkesat e posaçme si vijon:**

Kandidatët për **Punonjës i Policisë Bashkiake** duhet të plotësojnë kërkesat e posaçme si vijon:

1. Të jetë shtetas shqiptar;

2. Të kenë kryer arsimin e mesëm;

3. Të jetë i moshës nga 19-27 vjeç;

4. Të jetë në gjendje të mirë shëndetësore dhe i aftë fizikisht e mendërisht për të vepruar;

5. Të ketë cilësi të larta morale e qytetare;

6. Të mos jetë i dënuar nga organet gjyqësore dhe të drejtësisë me vendim të formës së prerë;

**Përshkrimi përgjithësues i punës për pozicionet si më sipër është:**

Është Punonjës i administrates publike , në varësi direkte nga Inspektori i Policisë Bashkiake dhe ka për detyrë :

1. Të sigurojë zbatimin efektiv të akteve të nxjerra nga kryetari i bashkisë dhe të këshillit që kanë të bëjnë me sigurimin e rendit e të qetësisë dhe mbarëvajtjen e punëve publike.

2. Të marrë masa për ruajtjen e pasurisë së bashkisë apo të komunës si dhe të atyre që administrohen nga ana e saj.

3. Të sigurojë zbatimin e urdhrave të nxjerra nga kryetari i bashkisë në lidhje me personat juridikë ose fizikë, që nuk plotësojnë konform ligjit detyrimet financiare e fiskale, ndaj bashkisë apo komunës, si dhe çdo detyrim tjetër pasuror ndaj tyre.

 4. Të mbikëqyrë e verifikojë nëse shtetasit në administrim të pasurisë së tyre, zbatojnë ose plotësojnë kërkesat e akteve bashkiake.

 5. Të konstatojë e të parandalojë ndotjet e mjedisit, hedhjet e mbeturinave të ndryshme, si dhe të sinjalizojë kryetarin e bashkisë për shfaqjet e parazitëve të dëmshëm e të rrezikshëm si dhe për rastet e shfaqjes së epidemive.

6. Të ndalojë, shmangë e prishë ndërtimet e paligjshme, të ndalojë zëniet e paligjshme të trojeve dhe të ndërtesave e objekteve publike të bashkisë apo komunës si dhe të organizojë lirimin e tyre.

 7. Të kujdeset për qetësinë publike, duke shmangur zëniet, mënjanuar zhurmat e shkaktuara nga grumbullimet e njerëzve, autoparlantet e radiove e magnetofoneve, rënia pa vend e burive të automjeteve në rrugë, banesa, plazhe e mjedise të tjera publike, që sjellin shqetësime për të tjerët.

8. Të marrë masa për ruajtjen e rendit, kur ka grumbullime njerëzish, si në tregje, panaire, ceremoni publike, artistike, fetare e sportive, në kinema, teatro, pallate e salla sportive, objekte të kultit dhe në mjedise të tjera publike.

9. Të inspektojë respektimin e dispozitave ligjore që rregullojnë veprimtarinë e shitblerjes në mjedise publike

10. Të kujdeset për respektimin e orarit të shërbimit të njësive tregtare, bufeve, restoranteve, bilardove, lojrave të fatit e të objekteve të tjera me veprimtari publike, si dhe për zbatimin nga ana e tyre të rregulloreve apo urdhërave të nxjerra nga kryetari i bashkisë apo komunës.

 11. Të kontrollojë marrjen e masave të sigurisë që parandalojnë fatkeqësitë e ndryshme natyrore si dhe të ndihmojë në kapërcimin e tyre duke u dhënë gjithashtu ndihmë të dëmtuarve në raste urgjencë.

12. Të marrë masa të përkohshme ndaj të sëmurëve psikikë në gjendje të rëndë, që krijojnë shqetësime për rendin publik.

13. Të kujdeset për ruajtjen e afisheve, njoftimeve e shpalljeve publike si dhe heqjen e atyre të paligjshme ose të paautorizuara.

**DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

* Kërkesë për aplikim (me shkrim dore);
* Curriculum Vitae
* Fotokopje e Kartës së Identitetit;
* Çertifikatë e përbërjes familjare;
* Fotokopje e diplomës së shkollës dhe lista e notave e noterizuar;
* Çertifikata kualifikimi të ndryshme (në rast se ka);
* Raport mjeko-ligjor ;
* Vërtetim i gjendjes Gjyqësore; ose
* Vërtetim nga prokuroria (që nuk është aktualisht në proces hetimi )
* Vërtetim nga Gjykata ( që nuk është aktualisht në proces gjyqësor )

Kandidatet do te vleresohen per pervojen ,trajnimet apo kualifikimet e lidhura me fushen.

**Kandidatet gjate intervistes se strukturuar me shkrim dhe me goje do te vleresohen ne lidhje me :**

1. Njohurite , aftesite, kompetencen ne lidhje me pershkrimin e pozicionit te punes ;
2. Eksperiencen e tyre te meparshme ;
3. Motivimin , aspiratat dhe pritshmerine e tyre per karrierrën .

Totali i pikëve per kete vleresim është 100 pike.

**Vleresimi maksimal per dokumentacionin eshte 25 pike;**

**Vleresimi maksimal per testimin me shkrim eshte 45 pike;**

**Vleresimi maksimal per intervisten me goje eshte 30 pike;**

**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI**

 Kandidatët do të vlerësohen në lidhje me:

1. Njohuritë mbi ligjin nr.139/2015, “Për vetëqeverisjen vendore”
2. Njohuritë mbi ligjin nr.8224, datë 15.5.1997 “Për organizimin dhe funksionimin e Policisë së Bashkisë dhe Komunës” (i ndryshuar)
3. Njohuritë mbi Rregulloren së Brendshme “Tip” të policisë së bashkisë dhe komunës.
4. Kodi i Procedurave Administrative i Republikës së Shqipërisë.
5. Ligji 10279 datë 20.05.2010 “Për kundërvajtjet administrative”.

**MËNYRA E VLERËSIMIT TË KANDIDATËVE**

Kandidatët do të vlerësohen në lidhje me dokumentacionin e dorëzuar, për përvojën, trajnimet apo kualifikimet e lidhura me fushën. Kandidatët në testimin me shkrim dhe intervistën me gojë do të vlerësohen në lidhje me:

**Kandidatët do të vlerësohen në lidhje me dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën.

**Kandidatët në testimin me shkrim dhe intervistën me gojë do të vlerësohen në lidhje me:**

a- Njohuritë, aftësitë, kompetencën në lidhje me punën;

b- Eksperiencën e tyre të mëparshme;

1. Motivimin, aspiratat dhe pritshmëritë e tyre për karrierën

|  |
| --- |
| **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**  |

Në përfundim të vlerësimit të kandidatëve, Njesia e Menaxhimit te Burimeve Njerëzore të Bashkisë Pogradec do të shpallë fituesin në portalin “Shërbimi Kombëtar i Punësimit” dhe në stendat e Bashkisë Pogradec.

Konceptoi: Arsila Çinanfirmoi: Elda Pengu

Miratoi: Ivana Capollari

  **KRYETAR**

**Ilir XHAKOLLI**

**(ME URDHËR DHE ME DELEGIM )**

 **NËNKRYETAR**

 **Johan STERJO**